section_heading: Obnovljena momčad
paragraph_text: 250px|mini|Utakmica: [[FC Bayern München|Bayern - São Paulo, 2007. s novim, crveno-bijelim dresom]] Nekoliko mjeseci nakon kraja sezone, Bayern se zainteresirao za Werderovu zvijezdu Miroslava Klosea bez službenog razgovora s klubom, što je uzrujalo vodstvo kluba iz Bremena, koji su izjavili da su se nadali da će Klose ostati 2008., koliko mu ugovor traje. Uli Hoeneß je odgovorio da ako Werder inzistira da Klose igra još jednu godinu, onda će ga Bayern kupiti u sljedećoj szoni. Bilo je očigledno da će sljedeće godine Klose zaigrati za Bayern, jer je Werder pristao na ponudu od 12 milijuna eura.<br/> Osim Klosea, još dvojica zvučnih pojačanja za 2007./08. sezonu su došla u Bayern, talijanski napadač Luca Toni i francuski vezni igrač Franck Ribéry, za kojeg je Bayern potrošio rekordnih 25 milijuna €. Ostali obećavajući igrači "novog" Bayerna su bili Nijemci Marcell Jansen i Jan Schlaudraff, argentinac José Ernesto Sosa, turčin Hamit Altintop i povratnik u momčad, brazilac Zé Roberto.<ref>Bayern Magazin: 1/59, pages: 16-21, 11. kolovoza 2007. <br/> Druga strana obnovljene momčadi Bayerna su bili odlasci također velikih igrača. Owen Hargreaves je otišao u Manchester United nakon što je Bayern isti klub odbio prošle godine. Claudio Pizarro i Roque Santa Cruz su otišli u englesku; Pizarro u Chelsea FC, a Santa Cruz u Blackburn Rovers. Roy Makaay je otišao u Feyenoord Rotterdam, zbog male šanse za ulazak u prvu momčad zbog Tonija i Klosea. Ali Karimi je nakon dvije sezone napustio klub, dok je Andreas Görlitz posuđen u Karlsruher SC. Dvojica igrača koji su dugo godina igrali za klub, Hasan Salihamidžić i Mehmet Scholl, također su napustili Bayern. Salihamidžić je potpisao za Juventus, dok je Scholl s 36 godina završio nogometnu karijeru, zabivši gol u svojem zadnjem nastupu za klub. Igrao je oproštajnu utakmicu na "Franz Beckenbauer kupu" protiv FC Barcelone.